Բնակիչների խոսքերով՝ իրենք ստորագրահավաք են նախաձեռնել, դիմել քաղաքապետարան, որտեղից սակայն հակասական պատասխաններ են ստացել: « Մի նամակ էլ կաթողիկոսին ենք պատրաստվում գրել, որ եկեղեցու հետնամասը՝ բակը, աղճատում են»,-ասացին նրանք: «Տեսեք տարածքը սեփականատերը ժապավեններով կապել է, մտադիր է շուտով սկսել շինարարությունը, 10մետր է մնում, որ հասնի շենքի դռներին: Քաղաքապետարանից վստահեցնում են, թե իրենք դեռ համաձայնություն չեն տվել, բայց մարդը իր աշխատանքներին է նախապատրաստվում»,-վրդովված ասացին բնակիչները: